ปวดหัวด้านขวา ทานยาพาราสามวันไม่บรรเทา ประวัติเป็นภูมิแพ้เรื้อรัง
สวัสดีครับ อาการปวดหัวนั้น มีสาเหตุได้หลากหลาย โดยจะแบ่งเป็นกลุ่มใหญ่ๆ ดังนี้1.ปวดหัวปฐมภูมิ คือการปวดหัวทีไม่มีสาเหตุชัดเจน เช่นปวดไมเกรน ปวดศีรษะแบบกล้ามเนื้อตึง (tension headache)เป็นต้น โดยการปวดหัวในกลุ่มนี้มักมีอาการนำ เช่น เห็นแสงวูบวาบก่อนปวดหัว มีปัจจัยกระตุ้นได้ เช่น ความเครียด การอดนอนอาการจะคล้ายๆเดิม สามารถปวดเปลี่ยนข้างในแต่ละครั้งได้ การรักษาให้ลดปัจจัยกระตุ้นลง หากอาการเป็นมากอาจรับประทานยาคุมอาการโดยแพทย์ร่วมด้วย2.ปวดหัวทุติยภูมิ คือการปวดหัวที่มีพยาธิสภาพอยู่ในสมอง เช่นเนื้องอก ส่วนใหญ่อาการปวดมักจะมีมากขึ้นเรื่อยๆ ปวดลักษณะเดิม3.อาการปวดจากสาเหตุอื่นๆ เช่น ความเครียด อาการมีไข้ ความดันโลหิตสูงภาวะไซนัสอักเสบ เป็นต้นซึ่งหากดูจากข้อมูลที่ให้ว่าเป็นภูมิแพ้เรื้อรัง นั้น อาจจะเป็นอาการปวดหัวจากภาวะไซนัสอักเสบได้ ซึ่งส่วนใหญ่มักจะมีอาการปวดบริเวณโพรงจมูก หว่างคิ้ว อาจมีปวดร้าวกระบอกตาได้ อาจมีน้ำมูกเหม็น ร่วมกับมีไข้ได้ด้วย ซึ่งแนะนำควรไปรักษากับแพทย์เพื่อรับการตรวจวินิจฉัยอย่างถูกต้องหากเป็นจากสาเหตุอื่น อาจจะลองมองหาปัจจัยกระตุ้นแล้วหลีกเลี่ยง ร่วมกับพักผ่อนให้เพียงพอ รับประทานยาแก้ปวดกลุ่มพาราเซตามอล เนื่องจากมีความปลอดภัยอย่างไรก็ตาม แนะนำว่าหากอาการปวดหัวไม่ดีขึ้น หรือ มีอาการทางระบบประสาทเช่น แขนขาอ่นแรง อาเจียนพุ่ง ซึมลด แนะนำให้รีบไปพบแพทย์ครับ